સમાજમાં હાલના તબકકે ભીન્ન ભીન્ન પ્રકારના ગુરૂ જોવા મળે છે એક જે સંસાર ત્યજી ભગવા પહેરી આશ્રમ બનાવીને કેં મંદિરમાં રહેતા હોય અને બીજા વિદ્યાગુરૂ કે જે બાળકનું ઘડતર કરતા હોય છે પણ આ સૌમાં અનોખા હોય છેે સંસારી ગુરૂ કે જેનું જીવન પોતાના મોક્ષ માટે કે પોતાની અર્થપ્રાપ્તી માટે નહી પણ કોઇકના માટે હોય અને માનવને ઇશ્ર્વરીય બનાવે તેવા કર્મ તરફ દોરી જાય એ જ સાચા ગુરૂ કહેવાય છે દિવો લઇને પણ શોધો તો આવા ગુરૂજી કોક જ ભાગ્યશાળીને મળે આવા જ એક ગુરૂજી અમરેલીમાં વિદ્યમાન છે અને એ છે અમરેલીની નૂતન હાઇસ્કૂલના નિવૃત શિક્ષક શ્રી બી. એલ. હિરપરા. અને આજે ગુરૂપૂર્ણિમાના પાવન અવસરે સાચા ગુરૂજી એવા શ્રી હિરપરાનું અવધ ટાઇમ્સના તંત્રી શ્રી ભરતભાઇ ચૌહાણે પુજન કરી અને તેનો આદરભર્યો સત્કાર કર્યો હતો.